Disco (film)

Disco er en norsk spillefilm fra 2019 regissert av Jorunn Myklebust Syversen, som også har skrevet filmens manus. Hovedrollen spilles av Josefine Frida. Filmen er produsert av produksjonsselskapet Mer Film AS.

Disco var Jorunn Myklebust Syversens andre helaftens spillefilm etter Hoggeren (2017). Filmen ble laget med støtte fra Norsk filminstitutt.

Filmen vant pris for beste foto under Göteborg Film Festival og var nominert til tre priser under Kanonprisen 2019 og fem priser under Amandaprisen 2020.

Handling 
Mirjam er verdensmester i diskodans, og er ungdomsleder ved en populær frimenighet kalt Friheten, hvor stefaren hennes er ansatt som pastor. Mirjam har fått en rekke trofeer for sporten sin, men en dag kollapser hun midt under en konkurranse. Mirjam går deretter i en livskrise, og hun sliter med å finne ut hvem hun egentlig er uten sporten sin.

Foreldrene hennes oppfordrer Mirjam til å arbeide enda hardere, men dette gjør bare at hun sliter enda mer - og hun tviler mer og mer på seg selv. I sin desperasjon blir Mirjam etter hvert trukket inn i en annen religiøs menighet, som har et veldig mye strengere syn på kristendommen enn det Mirjam er vant til fra tidligere.

Rolleliste (utvalg) 
 Josefine Frida som Mirjam
 Kjærsti Odden Skjeldal som Vanja, Mirjams mor
 Nicolai Cleve Broch som Mirjams stefar
 Fredericke Rustad Hellerud som Mirjams lillesøster
 Espen Klouman Høiner som pastor Samuel
 Andrea Bræin Hovig som Birgitta, gift med Samuel
 Espen Reboli Bjerke som en psykiater

Priser og nominasjoner

Referanser

Eksterne lenker 

Norske filmer fra 2010-årene
2019 i Norge
Filmer fra 2019